«Sanfrechche Xirosima» jamoasi o‘z tarixida uchinchi bor Yaponiya chempioniga aylandi. Shu tariqa, bu jamoa Yaponiyada bo‘lib o‘tadigan klublar o‘rtasidagi Jahon chempionatida ishtirok etish huquqini qo‘lga kiritdi. Bu turnir 10-20 dekabr kunlarida o‘tkaziladi. «Sanfrechche Xirosima» musobaqani nimchorak final bosqichidan Yangi Zelandiyaning «Oklend Siti» klubiga qarshi o‘yin orqali boshlaydi. Ushbu juftlik g‘olibi chorak finalda Kongoning «Mazembe» klubiga qarshi maydonga chiqadi.